Diari Oficial de la Generalitat Valenciana


Sumari del DOGV 5965, del 02-03-2009 (2009/2203)

RESOLUCIÓ de 18 de febrer de 2009, del director general d'Ordenació i Centres Docents de la Conselleria d'Educació, per la qual es modifica parcialment el calendari de realització de la Prova de Certificació del Nivell Bàsic, del Nivell Intermedi i del Nivell Avançat de les ensenyances d'idiomes de règim especial a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5965

Data del DOGV
:   02-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2203


Data del document
:   18-02-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * títol d'estudis
    * examen
    * ensenyament d'idiomes

RESOLUCIÓ de 18 de febrer de 2009, del director general d'Ordenació i Centres Docents de la Conselleria d'Educació, per la qual es modifica parcialment el calendari de realització de la Prova de Certificació del Nivell Bàsic, del Nivell Intermedi i del Nivell Avançat de les ensenyances d'idiomes de règim especial a la Comunitat Valenciana. [2009/2203]  
  
L'Orde de 10 de març de 2008, de la Conselleria d'Educació, regula la prova de certificació de les ensenyances d'idiomes de règim especial en la Comunitat Valenciana (DOCV núm. 5728, de 26.03.2008).  
Una vegada constituïda la Comissió Coordinadora, es va proposar en la seua reunió celebrada a València el dia 15 d'octubre de 2008, el calendari de realització de la prova, que va ser publicat per la resolució de 16 d'octubre de 2008 (DOCV núm. 5881, de 29 d'octubre de 2008)  
Vista la Resolució de 14 de gener de 2009,de la Direcció General d'Universitat i Estudis Superiors, de la Conselleria d'Educació, per la qual es fa públic l'acord de la Comissió Gestora dels Processos d'Accés i Preinscripció Universitària en què s'establix les dates de realització de les proves d'accés a la universitat del curs 2009/2010, els dies 9, 10 i 11 de juny i, davant de la possibilitat que l'alumnat que concorre a estes, puga concórrer també a la prova de certificació que se celebra en les escoles oficials d'idiomes durant eixos dies; i vista la proposta de la comissió coordinadora en la reunió celebrada el dia 18 de febrer de 2009 i en virtut de les competències que m'atribuïx el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, així com per l'Orde de 29 de febrer de 2008, de la Conselleria d'Educació, de Desplegament del Reglament Orgànic i Funcional del dit departament, resolc:  
Apartat únic  
Modificar parcialment la resolució de 16 d'octubre de 2008 (DOCV núm. 5881, de 29 d'octubre de 2008), traslladant algunes de les proves que estaven convocades per als dies 9, 10 i 11 de juny als dies 25 i 26 de juny, quedant establit de la següent manera:  
Contra la present resolució, que no esgota la via administrativa, es podrà interposar recurs d'alçada davant la Secretària Autonòmica d'Educació en el terme d'un mes, comptant des de l'endemà de la notificació de la present resolució, de conformitat amb els articles 107, 114 i 115 de la Llei 30/1992, de 26 de novembre, del Règim Jurídic de les Administracions Publiques i del Procediment administratiu comú.   
València, 18 de febrer de 2009.- El director general d'Ordenació i Centres Docents; p. s. r. (article 4 del Decret 183/2004 d'1 d'octubre), el director general de Personal: David Barelles Adsuara.